BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 I 130413 21 I 

Bijeljina, 29.11.2022.. godine
Osnovni sud u Bijeljini, sudija Purić Nebojša, u izvršnom postupku tražioca izvršenja Republika Srpska - Ministarstvo finansija, Poreska uprava RS područni centar Bijeljina, zastupani po Pravobranilaštvu RS sa sjedištem zamjenika u Bijeljini, protiv izvršenika Stanišić (Rado) Dragiša iz Bijeljine, ul.Račanska br.113, radi naplate novčanog potraživanja, donio je dana 29.11.2022.godine sljedeće:

Z A K LJ U Č A K
o prvoj prodaji nepokretnosti

1. Određuje se prodaja usmenim javnim nadmetanjem nekretnine i to: 

k.č. broj 2798/21“ŠERBETA“ Poslovni objekat u privredi površine 436m2 i zemljište uz privredni objekat površine 2565 m2, te k.č. broj 2798/24 „ŠERBETA“ njiva pete klase površine 3051 m2 upisane u list nepokretnosti broj 1890 k.o. Dvorovi u suvlasništvu izvršenika Dragiše Stanišić sa ½. 

2.   Ročište za prodaju nepokretnosti održat će se dana 30.12.2022.godine  u 08:30 časova, u zgradi Suda, soba broj 54, na koje se pozivaju tražilac izvršenja, izvršenik i zainteresirana lica kao kupci.

3.   Vrijednost nepokretnosti  izvršenika, utvrđuje se u iznosu od  1.375.160,00  KM, a vrijednost suvlasničkog dijela izvršenika u iznosu od 687.580,00 KM. 
4.   Zainteresovana lica za kupovinu nepokretnosti iz tačke 1. mogu razgledati           nepokretnost svakog radnog dana, počev od 15.12.2022.godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

5.   Na prvom ročištu za prodaju usmenim javnim nadmetanjem nepokretnost se ne može prodati ispod 1/2 utvrđene vrijednosti iz tačke 3.

6. Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili  na Račun posebnih namjena-Depozitni račun osnovnih sudova: žiro račun   br. 562-099-8130145898 kod NLB Razvojne banke A.D. Banja Luka, vrsta prihoda 223171, 
opština 005, budžetska organizacija 1067001, poziv na broj predmeta  130413 2021. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će se i kad prisustvuje samo jedan ponuđač.

7.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.

8. Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

9. Troškovi poreza i takse u vezi s prodajom nepokretnosti plaća kupac.

10. Ovaj zaključak objavit će se na oglasnoj tabli Suda i na VEB stranici, a stranka može, o svom trošku, zaključak objaviti i u sredstvima javnog informiranja.

PRAVNA POUKA:

Protiv ovog zaključka nije dozvoljen pravni lijek.



          Sudija





                                                                                              Purić Nebojša 

